Diari Oficial de la Generalitat Valenciana


Sumari del DOGV 903, del 16-09-1988 (1988/811971)

ORDRE de 29 de juliol de 1988, del Conseller d'Obres Públiques, Urbanisme i Transports, sobre delegació de funcions en les Comissions Territorials d'Urbanisme de Castelló, Valencia i Alacant.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/29/(1)/dof/vci/html**

### Dades del document

Número de DOGV
:   903

Data del DOGV
:   16-09-1988

Secció del DOGV
:   DISPOSICIONS GENERALS

Número del document
:   1988/811971


Data del document
:   29-07-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 29 de juliol de 1988, del Conseller d'Obres Públiques, Urbanisme i Transports, sobre delegació de funcions en les Comissions Territorials d'Urbanisme de Castelló, València i Alacant.  
Fent ús de les facultats que em confereixen els articles 68.1 i 35 de la Llei 5/1983 de 30 de desembre, de Govern Valencià, i considerant convenient delegar determinades atribucions en les Comissions Territorials d'Urbanisme de Castelló, València i Alacant.  
ORDENE:  
Article primer  
Es delega en les Comissions Territorials d'Urbanisme de Castelló, València i Alacant, regulades per Decret del Consell 24/1987, de 16 de març, la competència per atorgar les autoritzacions en terrenys classificats com sòl urbanitzable no programat i en les que es defineixen com sòl no urbanitzable en el Pla General d'edificacions i instal·lacions d'utilitat pública o interès social que hagen d?emplaçar-se en el medi rural, així com edificis aïllats destinats a vivendes en llocs en els quals no hi haja possibilitat de formació de nucli de població, previstes en els articles 85 i 86 de la Llei del Sòl en relació amb l'article 43 de dit text legal i 44 del Reglament de Gestió Urbanística que es refereixen a municipis capitals de província, poblacions de més de 50.000 habitants i en tot cas els que afecten a diversos municipis, en el seu àmbit territorial respectiu, d'acord amb el que estableix l'article 22.5 de l'esmentat Decret per a la resta dels Municipis.  
Article segon  
La delegació d'atribucions que es disposa en la present Ordre no serà obstacle per tal que l'Hble. Sr. Conseller d'Obres Públiques, Urbanisme i Transports puga avocar el coneixement i la resolució de tots els assumptes que considere corresponents, podent, també, revocar-la en qualsevol moment, segons que estableix l'article 68.5 de la Llei 5/1983.  
Article tercer  
Sempre que es faça ús de la delegació de funcions contingudes en aquesta Ordre, haurà de constar dit extrem en la resolució adoptada, segons estableixen l'article 68.6 de la Llei 5/1983 i l'article 93.4 de la Llei de Procediment Administratiu.  
Article quart  
Les resolucions que es dicten en virtut de la delegació conferida per aquesta Ordre s'entendran adoptades per aquest Conseller d'Obres Públiques, Urbanisme i Transports, d'acord amb l'establert per l'article 93.4 de la Llei de Procediment Administratiu i la Llei de Jurisdicció Contenciosa Administrativa.  
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana.  
València, a 29 de juliol de 1988.  
El Conseller d'Obres Públiques, Urbanisme i Transports,   
RAFAEL BLASCO I CASTANY


Còpia Permalink ELI